Els xiquets i xiquetes de Llíria junts en el seu dia internacional
16 de novembre de 2017

Cridar l'atenció sobre la situació dels xiquets més desfavorits, donar a conèixer els drets de la infància i conscienciar de la importància de treballar dia a dia pel seu benestar i desenvolupament.

Este és l'objectiu fonamental pel qual Llíria se suma a la celebració del Dia Mundial de la Infància, este dilluns 20 de novembre, amb una jornada dedicada als més xicotets.

La regidoria d'Infància i Joventut i la Federació del Comerç de Llíria organitzen per tercer any consecutiu este esdeveniment festiu, que en esta ocasió tindrà lloc a la plaça Major a partir de les 17:30 hores, i que comptarà amb tallers i concursos, inflables, jocs i una espectacular batucada, entre moltes altres activitats.

L'Ajuntament oferirà a més un berenar molt especial per a tots els xiquets i xiquetes que vagen a l'esdeveniment, al que estan cridats a participar totes les famílies de Llíria.

El 20 de novembre es commemora la data en la qual l'Assemblea General de l'ONU va aprovar la Declaració dels Drets del Xiquet en 1959.